Všeobecne

Pokyny k vyplneniu oznámenia o vysporiadaní finančných vzťahov

Vyplňuje konečný prijímateľ alebo zamestnanec subjektu zapojeného do implementácie ISPA/KF
•	Konečný prijímateľ vyplní formulár oznámenia za predpokladu, že vrátil finančné prostriedky ISPA/KF alebo spolufinancovania zo štátneho rozpočtu.
•	Konečný prijímateľ je povinný zaslať formulár oznámenia sprostredkovateľskému orgánu pod riadiacim orgánom do 7 pracovných dní od  uskutočnenia platby.
•	V prípade, že nie je doručené Oznámenie o vrátení finančných prostriedkov do 30 pracovných dní od úhrady dlžnej čiastky na účet subjektu zapojeného do implementácie ISPA/KF, vystaví oznámenie subjekt, ktorému boli prostriedky pripísané na účet. 
•	Oznámenie sa vyplňuje elektronicky, rukou vyplňované oznámenia nebudú akceptované.

1 Identifikácia konečného prijímateľa 

•	Typ konečného prijímateľa označiť znakom „x“ v príslušnom políčku.
•	Uviesť názov konečného prijímateľa, adresu (ulica, obec, PSČ).
•	Uviesť identifikačné číslo organizácie a daňové identifikačné číslo. Konečný prijímateľ zo súkromného sektora/fyzická osoba uvedie ako daňové identifikačné číslo svoje rodné číslo. Koneční prijímatelia zo sektora verejnej správy a konečný prijímateľ zo súkromného sektora/právnická osoba uvedú ako daňové identifikačné číslo svoje identifikačné číslo organizácie.  
•	V prípade, že Oznámenie vypracoval subjekt zapojený do implementácie ISPA/KF, ako kontaktná osoba je uvedený zamestnanec subjektu, ktorý Oznámenie vypracoval.

2 Identifikácia projektu

•	Uviesť plný názov projektu.
•	Uviesť kód projektu v súlade so zmluvou s konečným prijímateľom.

3 Identifikácia oznámenia o vysporiadaní finančných vzťahov

•	V časti „Oznámenie predkladá“ označiť v príslušnom políčku znakom „x“ subjekt, ktorý Oznámenie vystavil. 
•	V prípade, že Oznámenie vystavil konečný prijímateľ, názov orgánu ISPA/KF sa nevyplňuje.
•	V prípade, že Oznámenie vystavil subjekt zapojený do implementácie ISPA/KF, uviesť názov subjektu (napr. platobná jednotka MŽP SR).

4 Vrátené finančné prostriedky

•	V položke Vrátená suma za zdroj EÚ uviesť sumu v EUR.
•	V položke číslo bankového účtu uviesť účet, v prospech ktorého prebehla úhrada za zdroj ISPA/KF. 
•	V položke Vrátená suma za zdroj ŠR uviesť sumu v EUR.
•	V položke číslo bankového účtu uviesť účet, v prospech ktorého prebehla úhrada za zdroj ŠR. 
•	Vrátená suma spolu je súčet položiek vrátená suma za zdroj EÚ a vrátená suma za zdroj ŠR.

5 Dôvod vrátenia

•	Dôvod vrátenia finančných prostriedkov označiť v príslušnom políčku znakom „x“. 
•	V prípade, že ako dôvod vrátenia je zvolená možnosť iné,  uviesť slovný popis dôvodu v políčku Dôvod vrátenia iné. V ostatných prípadoch sa políčko nevypĺňa.
•	Kód nezrovnalosti / žiadosti o platbu vyplniť iba v prípade, že vrátené finančné prostriedky je možné priradiť ku konkrétnej nezrovnalosti / žiadosti o platbu. V opačnom prípade nie je tento údaj vypĺňaný.

6 Čestné vyhlásenie

•	Štatutárny orgán/zástupca konečného prijímateľa potvrdí pečiatkou a vlastným podpisom Oznámenie.
•	Konečný prijímateľ zo súkromného sektora - fyzická osoba potvrdí žiadosť pečiatkou a vlastným podpisom. 
•	V prípade, že Oznámenie vypracoval subjekt zapojený do implementácie ISPA/KF, v sekcii Čestné vyhlásenie je uvedené meno a priezvisko osoby, ktorá je v zmysle vnútorného manuálu procedúr oprávnená schváliť vypracovanie oznámenia o vrátení finančných prostriedkov.

7 Zoznam príloh

•	Uviesť poradové číslo a názov v štruktúre stanovenej tabuľkou.
•	V prípade platby priložiť k formuláru oznámenia výpis z bankového účtu, ktorý potvrdzuje vrátenie finančných prostriedkov. Variabilný symbol je potrebné uviesť v tvare kódu nezrovnalosti (len numerické znaky kódu). V správe pre prijímateľa/poznámke je potrebné uviesť kód žiadosti o platbu KP.
 
Posledná strana: Vypĺňa sprostredkovateľský orgán pod riadiacim orgánom a platobná jednotka.

•	SORO: Uviesť názov sprostredkovateľského orgánu pod riadiacim orgánom v súlade so zmluvou s konečným prijímateľom na schválený projekt.
•	Kód žiadosti o vrátenie uvádzať v tvare:   
– – – – – – – – – – –
•	1. miesto: posledná číslica z roku. (napr. ak ide o rok 2003, bude uvedená číslica 3)
•	2. – 4. miesto: posledné trojčíslie z finančného memoranda (kódu projektu)
•	5. miesto: N (skratka pre nezrovnalosť)
•	6. – 8. miesto: poradové číslo nezrovnalosti pre príslušné finančné memorandum (projekt)
•	9. miesto: Z (skratka pre žiadosť o vrátenie finančných prostriedkov)
•	10. – 11. miesto: poradové číslo žiadosti o vrátenie finančných prostriedkov viažúce sa k príslušnej nezrovnalosti.
•	Kód oznámenia o vysporiadaní finančných vzťahov uvádzať v tvare:
– – – – – – – – – – –
•	1. miesto: posledná číslica z roku. (napr. ak ide o rok 2003, bude uvedená číslica 3)
•	2. – 4. miesto: posledné trojčíslie z finančného memoranda (kódu projektu)
•	5. miesto: N (skratka pre nezrovnalosť)
•	6. – 8. miesto: poradové číslo nezrovnalosti pre príslušné finančné memorandum (projekt)
•	9. miesto: O (skratka pre oznámenie o vysporiadaní finančných vzťahov)
•	10. – 11. miesto: poradové číslo oznámenia o vysporiadaní finančných vzťahov viažúce sa k príslušnej nezrovnalosti.